Brian Asher Alhadeff

Brian Asher Alhadeff (født 16. mai 1973) er en dirigent for opera, ballett og symfoni. Han er kunstnerisk leder og dirigent for Opera San Luis Obispo. Han er også sjefdirigent for Civic Ballet San Luis Obispo og State Street Ballet i Santa Barbara, California. Alhadeff har forelest ved en rekke akademiske institusjoner, særlig om opera og ballett.

Bakgrunn og utdanning 
Alhadeff startet å spille piano som 7-åring. Han har en mastergrad i musikk fra California State University, Los Angeles, og en doktorgrad i musikkunst fra UCLA Herb Alpert School of Music i 2006.

Musikalsk virksomhet 
I 2013 utviklet Alhadeff Citywide Arts Collaboration-konseptet for Opera San Luis Obispo. Dette var en forretningsmodell for storskala operaproduksjon som bygger på et samarbeide mellom «operakomplementære» kunstorganisasjoner under finansparaplyen til en organisasjon. Citywide Arts Collaboration-formelen ble testet i en fullskalaproduksjon av Georges Bizets opera Carmen i oktober 2013. Dette resulterte i over 90 % publikumskapasitet for alle forestillinger.

Fra 1997 til 2007 var Alhadeff assisterende dirigent for Beverly Hills Symphony.

Alhadeff har også hatt stillingen som sjefdirigent for BalletT i Tucson (Arizona) og Riverside Ballet Arts i California. Fra 2002 til 2008 var Alhadeff kunstnerisk leder og grunnlegger av Hradec Kralove International Summer Opera Festival, som samarbeidet med den østeuropeiske bohemske filharmonien og den tsjekkiske statsoperaen og ballett.

I 2016 hadde Alhadeff verdenspremiere på John Cepelak og Christiana Roses enakts samtidsopera Abraham Lincoln: The African American American Connection for Golden Gate Opera. I 2017 returnerte Alhadeff til Golden Gate Opera for å dirigere den amerikanske premieren på Gian Carlo Menottis opera The Boy Who Grew Too Fast fra 1982.

Gjesteopptredener 
Alhadeffhar hatt gjesteopptredener på blant annet Tulsa Ballet, Southern Arizona Symphony Orchestra, Karlove Vary Sinfonie, San Luis Obispo Symphony, UCLA Opera Program, South Florida Opera Company, Eastern Sierra Symphony, Bourgas State Opera, Rio Hondo Symphony, Long Beach Opera, Chinese Cultural Center of San Francisco, California State University Los Angeles Opera Teater, California Polytechnic State University Opera Theater Workshop, og Grand Valley State University (MI) Opera, Ballett og Musikkteater.

Akademiske virke 
Alhadeff har undervist i musikk ved en rekke universitet- og høyskoler i USA og utlandet. Han har vært tilknyttet fakultetene ved La Sierra University og Grand Valley State University.

Referanser 

Dirigenter fra USA
Musikere fra USA